แม่อายุ60 อยู่ดีๆปวดเเขนมาก ยกเเขนไม่ขึ้น ไปหาโรงบาลให้ยาคลายกล้ามเนื้อมากิน ปรากฎว่าแม่แพ้ยา อาเจียนเยอะมาก เลยไปหาคลินิค บอกว่ากล้ามเนื้อเอ็นอักเสบ ต้องรักษาอย่างไรคะ อันตรายมั้ย แล้วอาการแพ้ยาจะหายมั้ยคะ
สวัสดีค่ะ อาการปวดแขนมาก ยกแขนไม่ได้ อาจเกิดจาก ปวดกล้ามเนื้อหรือเส้นเอ็นที่อักเสบจากการใช้งาน ซึ่งเป็นสาเหตุที่เป็นไปได้มากที่สุด สาเหตุอื่นๆเช่นปวดจากการมีข้อเคลื่อนหรือข้อเสื่อม ปวดจากกระดูกหักมักมีประวัติอุบัติเหตุนำมาก่อน ปวดจากปลายเส้นประสาทอักเสบมักปวดจี๊ดๆ เป็นต้นซึ่งภาวะกล้ามเนื้อ/เส้นเอ็นอักเสบนั้น ไม่ใช่ภาวะที่อันตราย แต่จะเป็นๆหายๆ ถ้าบางช่วงเป็นมาก ก็อาจจะเป็นหนักจนยกแขนข้างนั้นๆไม่ไหว หรือยกได้แต่เจ็บมากเบื้องต้นแนะนำพักการใช้งานที่แขนข้างดังกล่าว สามารถรับประทานยาแก้ปวด ยาแก้อักเสบเพื่อบรรเทาอาการได้เบื้องต้น ถ้าปวดจากกล้ามเนื้อ เมื่อพักการใช้งาน อาการจะค่อยๆดีขึ้นได้เป็นส่วนใหญ่ และควรกลับไปพบแพทย์ ถ้ามีอาการเป็นมากจนยกแขนไม่ได้เลย หรือปวดมากขึ้นเรื่อยๆ กินยาก็ไม่ดีขึ้น